سکنیا سمردھی کھاتہ

سُکَنیا سمرِدھی کھاتہ سکنیا سمردھی منصوبہ کے تحت بنایا جانے والا ایک خصوصی کھاتہ ہے۔ اس منصوبہ کا افتتاح بھارتی وزیر اعظم نریندر مودی کے 22 جنوری 2015 کو ہوا تھا، وزیر اعظم کے مطابق یہ منصوبہ بھارت میں بچیوں کے تحفظ اور بہبود میں اضافہ کے لیے تیار کیا گیا ہے۔

کھاتہ کھولنا 
اس منصوبہ کے تحت، دس سال سے کم عمر (پیدا شدہ یا ما بعد : 02-دسمبر-2003؛برائے معاشی سال 2014-15) بچیوں کے قانونی ذمہ دار یا والدین محفوظ کھاتہ (Savings account ) کھول سکتے ہیں۔ کھاتہ کھولتے وقت کم از کم ایک ہزار بھارتی روپیہ (₹ 1,000/-) کسی بھی ڈاک گھر یا توثیق شدہ بنکوں میں جمع کرانا ہوگا۔

بنکوں کی فہرست 
سکنیا سمردھی منصوبہ کے تحت کھاتہ کھلوانے کے لیے توثیق شدہ بنکوں کی فہرست درج ذیل ہے:

 الہ آباد بنک
 آندھرا بنک
 ایکسز بنک
 بنک آف بروڈا (BoB)
 بنک آف انڈیا (BoI)
 بنک آف مہاراشٹر (BoM)
 کینارا بنک
 سنٹرل بنک آف انڈیا (CBI)
 کارپوریشن بنک
 دینا بنک
 آئی سی آئی سی آئی بنک
 آئی ڈی بی آئی بنک
 انڈین بنک
 انڈین اوورسیز بنک (IOB)
 اورئنٹل بنک آف کامرس (OBC)
 پنجاب اینڈ سندھ بنک (PSB)
 بنجاب نیشنل بنک (PNB)
 سٹیٹ بنک آف بیکانیر اینڈ جے پور (SBBJ)
 سٹیٹ بنک آف حیدرآباد (SBH)
 سٹیٹ بنک آف انڈیا (SBI)
 سٹیٹ بنک آف میسور (SBM)
 سٹیٹ بنک آف پٹیالہ (SBP)
 سٹیٹ بنک آف ٹراونکور (SBT)
 سنڈیکیٹ بنک
 یوکو بنک
 یونین بنک آف انڈیا
 یونائٹڈ بنک آف انڈیا
 وجایا بنک

نیز بھارت کے تمام ڈاک گھروں میں بھی اس منصوبہ کے تحت کھاتے کھولے جاسکتے ہیں۔

مطلوبہ دستاویزات 
 بچی کی دستاویزات پیدائش (Birth certificate)
 ایڈریس پروف [ جوبچی کی جانب سے کھاتہ کھول رہا ہے ]
 شناخت نامہ [ جو بچی کی جانب سے کھاتہ کھول رہا ہے]
 والدین اور پچی کی تین تین تصاویر
 والدین کے پین کارڈ اور آدھار کارڈ کے نسخے
 برقی بل ( Eletricity Bill)

سود 
2015-16 معاشی سال کے لیے حکومت بھارت نے اس منصوبہ پر 9.2 فیصد شرح سود طے کی ہے۔ جبکہ 2014-2015 معاشی سال کے لیے شرح سود 9.1 تھی۔

کھاتہ کا دورانیہ 
لڑکی کی عمر اکیس سال یا شادی ہونے تک یہ کھاتہ جاری رہے گا۔

جزوی اخراج 
لڑکی جب 18 سال کو پہونچ جائے، اس وقت اعلی تعلیم دلوانے کے خاطر کھاتہ سے پچاس فیصد پیسے نکالنے کی اجازت ہے۔

ذمہ دار 
کھاتہ کھلوانے کے لیے بچی کا ذمہ دار
 والد یا والدہ بن سکتی ہے۔
 اگر والدین موجود نہ ہوں یا اس قابل نہ ہوں تو قانونی طور پر جو شخص بچوں کی جائداد کا نگہبان ہے، وہ بن سکتا ہے۔

تبدیلیوں کا خاکہ

مزید دیکھیے 

 بیٹی بچاؤ، بیٹی پڑھاؤ

حوالہ جات 

بھارت میں تعلیم نسواں
بھارت میں حکومتی منصوبے
بھارت میں خواتین کے حقوق
صنفی مساوات
مودی انتظامیہ کے اقدامات
بھارت کا ڈاک نظام
بھارت میں 2015ء کی تاسیسات